เซอร์ไพรส์มากถึงมากที่สุดด้วยการตกแต่งและรสชาติอาหารของร้านนี้

เป็นครั้งแรกที่ผมได้ลองเฝอ หม้อไฟ หรือ ชาบู สิ่งแรกที่ตกใจคือการตกแต่ง เพราะบุฟเฟ หัวละ 199 ทำกันสวยและจริงจังขนาดนี้นับว่าหาได้ยากเลยทีเดียว สำหรับประสบการณ์ส่วนตัวของผม

นอกจากนี้คุณภาพของวัตถุดิบก็ถือว่าดีเลยทีเดียว ทั้งความสะอาด ความสดใหม่ เกรดของเนื้อ และส่วนประกอบต่างๆ อีกมากมาย

รวมไปถึงน้ำจิ้มที่ค่อนข้างจะแปลกใหม่สำหรับผม คือเป็นการผสมน้ำจิ้มเฝอ+ซอสพริก หรือ ผสมน้ำจิ้มเฝอ+น้ำจิ้มซีฟู้ด ออกมาไม่เลวเลยทีเดียว

ท้ายที่สุดด้วยบริการของพนักงาน เรียกได้ว่า Service Mind มาเต็มๆ ทั้งการอธิบายว่าเฝอเป็นยังไง ช่วยผสมน้ำจิ้มให้ ฯลฯ

เหล่านี้จึงได้คะแนน 5 ดาว จากผมอย่างไม่ลังเล